Internacia Flughaveno Honkongo

La Internacia Flughaveno de Honkongo (Xiānggǎng Guójì Jīchǎng, Jyutping Hoeng1gong1 Gwok3zai3 Gei1coeng4; IATA : HKG,ICAO : VHHH) estas la flughaveno de Honkongo. Ĝi estas neoficiale nomata Flughaveno Chek Lap Kok (), laŭ la samnoma insulo sur kiu ĝi estas konstruita, kaj ankaŭ por distingi ĝin de la pli malnova Flughaveno Kai Tak de Honkongo.    
eta|Fronta vido de la Flughaveno de Honkongo (2008)
La flughaveno malfermiĝis por komerca uzo en 1998, anstataŭigante la pli malnovan Honkongan Flughavenon Kai Tak, kaj fariĝis grava regiona kargocentro, pasaĝernabo kaj enirejo al kontinenta Ĉinio, Orienta Azio kaj Sudorienta Azio. Malgraŭ sia relative mallonga historio, ĝi plurfoje gajnis internaciajn premiojn kiel la plej bona flughaveno de la mondo. 
eta|La ekstero de la Internacia Flughaveno de Honkongo nokte
La flughavenon funkciigas la Flughavena Aŭtoritato de Honkongo kaj ĝi funkcias 24 horojn tage. La flughaveno estas grava nabo por Cathay Pacific (la nacia aviad-kompanio de Honkongo), Dragonair, Hong Kong Airlines, Hong Kong Express Airways kaj la kargo-aviad-kompanioj Air Hong Kong, Kalitta Air kaj UPS Airlines.  

En 2014, la Internacia Flughaveno de Honkongo servis pli ol 63 milionojn da pasaĝeroj, igante ĝin la sepa plej okupata flughaveno en la mondo laŭ pasaĝera trafiko kaj la tria plej okupata flughaveno laŭ internacia pasaĝera trafiko.  La flughaveno ankaŭ rangas unua en la mondo laŭ la nombro da kargoflugoj pritraktitaj, pritraktante pli ol kvar milionojn da tunoj da kargo ĉiujare.

 Historio 
Kiel parto de la interkonsento pri la transdono de Honkongo al la Ĉina Popola Respubliko, Britio kaj Ĉinio eniris interkonsenton por konstrui la novan superflughavenon laŭ horaro, laŭ kiu la gravaj konstrulaboroj iniciatitaj de la britoj nur estus kompletigitaj kaj la flughaveno inaŭgurita post la transdono al Ĉinio. Aldone al la nova superflughaveno, la konstrulaboroj inkluzivis la konstruadon de metroa ligo inter la flughaveno kaj la urbocentro de Honkongo, same kiel du grandegajn pontprojektojn, kablo-haltitan ponton kaj pendoponton, el kiuj la pendoponto estis la plej granda pendoponto de la mondo dum sia inaŭguro.

 Referencoj 

 Eksteraj ligiloj 



Kategorio:Listo de arkivitaj paĝoj de Retarkivo
Kategorio:Koordinatoj sur Vikidatumoj
Kategorio:Flughavenoj en Ĉinio
Kategorio:Konstruaĵoj en Honkongo